La
organizazion galiziane Mesa pola
Normalización Lingüística e à
comunicât che e denunciarà denant dal Consei de Europe il ministeri
spagnûl pe industrie, pe energjie e pal turisim par vê violât la
Cjarte europeane des lenghis regjonâls o minoritariis. La decision e
je stade cjapade dopo che l’Istitût pe diversificazion e pal
sparagn de energjie, organisim che al dipent dal ministeri, al à
dineât jutoris economics impuartants ai comuns di S. Jacum di
Galizie (Santiago de Compostela), Teo e Santa Comba par vie che tra i
documents che a vevin presentât par otignî i fonts a ‘nd jere
ancje cualchidun scrit par galizian. La decision di dineâ i jutoris
no ten cont dal fat che chê galiziane e je lenghe uficiâl intune
part dal stât e che il so ûs al ven tutelât de Cjarte europeane
ancje in situazions come chestis.
Font:
Sermos Galiza,
21/07/16
epo_Latn glg_Latn por_Latn fur_Latn fur_Latn fur_Latn fur_Latn fur_Latn fur_Latn vec_Latn fur_Latn fur_Latn fur_Latn fur_Latn fur_Latn fra_Latn por_Latn unk